በከተማው በ267 ሚሊዮን ብር ወጪ የመንገድ ጥገና እየተካሄደ ነው
በአዲስ አበባ ከተማ በአጠቃላይ በ267 ሚሊዮን ብር ወጪ የመንገድ ጥገና እየተካሄደ መሆኑን የአዲስ አበባ መንገዶች ባለሥልጣን አስታወቀ ።በባለሥልጣኑ የኮሚኒኬሽን ጉዳዮች ዳይሬክተር አቶ እስማኤል አረቦ እንደገለጹት  በአዲስ አበባ ከተማ ከጥቅምት ወር ጀምሮ በሦስት መስመሮች የተከፋፈለ  የመንገድ ጥገና እያካሄደ ይገኛል ።በበጀት ዓመቱ 105 ኪሎሜትር በሚሸፍን የከተማው መንገድ ላይ የጥገና ሥራ ለማከናወን መታቀዱን  የጠቆሙት አቶ አስማኤል እስካሁን ከታቀደው 35 በመቶ ወይም 43 ኪሎሜትር መንገድ ላይ  የጥገና ሥራው መጠናቀቁን ተናግረዋል ።እንደ አቶ እስማኤል ገለጻ በዘንድሮ ዓመት የሚከናወነው የመንገድ ጥገና በራስ ኃይልና የህብረሰቡን የዕለተ ተዕለት እንቅስቃሴ በማያውክ ሁኔታ ከምሽቱ 4 ሰዓት  ጀምሮ እየተከናወነ ነው ።በተለይ የአዲስ አበባ ከተማ በቀርቡ የአፍሪካ መሪዎችን ጉባኤ  የምታዘጋጅ በመሆኑ በተለያዩ አከባቢዎች ለሚካሄዱት  የመንገድ ጥገና ሥራዎችን ትኩረት በመሠጠቱ የጥገና ሥራዎቹ እየተፋጠኑ እንደሚገኙ አቶ እስማኤል አመልክተዋል ።የአዲስ አበባ ከተማ አስተዳደር  በከተማ የሚገኙ የተበላሹ መገዶችን  ሙሉ ለሙሉ በማንሳትና ለመጠገን  እንቅስቃሴ እያደረገ መሆኑን ዋልታ ኢንፎርሜሽን ማዕከል ዝግቧል ።     